หมายเหตุประเทศไทย : ทำ QE อัดฉีดเงินในประเทศ
การประชุม ครม. วันอังคาร หลังจากที่ สภาพัฒนฯ แถลงตัวเลขเศรษฐกิจไตรมาส 3 ขยายตัวเพียง 2.4% ตํ่าที่สุดในรอบ 5 ปี นับตั้งแต่ พล.อ.ประยุทธ์ จันทร์โอชา นายกรัฐมนตรี หัวหน้าทีมเศรษฐกิจ ปฏิวัติยึดอำนาจเบ็ดเสร็จตั้งแต่ปี 2557 มาจนถึงวันนี้ แต่กลับไม่มีปฏิกิริยาใดๆ จาก พล.อ.ประยุทธ์ จันทร์โอชา หัวหน้า ครม. เศรษฐกิจ รวมทั้ง ครม.เศรษฐกิจ ต่างเงียบกริบเหมือนไม่มีอะไรเกิดขึ้น,ประชาชนและนักธุรกิจที่คอยเงี่ยหูฟัง รัฐบาลจะมีมาตรการอะไรออกมากระตุ้นหรือไม่ แต่กลับไม่มีอะไรในกอไผ่ ทำให้ผิดหวังรัฐบาลไปตามๆ กัน,พล.อ.ประยุทธ์ นายกรัฐมนตรี หัวหน้าทีมเศรษฐกิจรัฐบาลผู้รับผิดชอบโดยตรงแถลงสั้นๆ ว่า การประชุมมีหลายเรื่องรัฐบาลให้ความสำคัญในเรื่องของเศรษฐกิจ ทั้ง เศรษฐกิจฐานราก เศรษฐกิจของกลุ่มเกษตรกรต่างๆ รวมถึง แรงงาน เราจะแก้ปัญหาตรงนี้ได้อย่างไร หลายอย่างเป็นมิติที่จะต้องหารือร่วมกันในการทำงาน ตนได้สั่งการให้พัฒนาปรับปรุงการทำงานของ ครม. เศรษฐกิจ เพื่อให้ครอบคลุมหลายๆ มิติ ทั้งเรื่องการลงทุนในประเทศต่างประเทศ เรื่องการท่องเที่ยวโครงสร้างพื้นฐานต่างๆ เนื่องจากการลงทุนของรัฐบาลมีหลายอย่าง ทั้งในส่วนของงบประมาณภาครัฐและงบประมาณรัฐวิสาหกิจ เราจำเป็นต้องเร่งการขับเคลื่อนในช่วงไตรมาส 4 ซึ่งเป็นไตรมาสสุดท้าย และส่งต่อไปไตรมาสที่ 1 ของงบประมาณปีหน้า จึงต้องใช้เวลาพอสมควร,อ่านข่าวนายกฯ ให้สัมภาษณ์แล้วก็อึ้งกิมกี่ มีแต่นํ้าไม่มีเนื้อ ไม่รู้รัฐบาลจะทำอะไร,ที่ฟังแล้วงงก็คือ ไม่รู้ว่านายกฯ รู้หรือไม่ วันนี้เราอยู่ในช่วงครึ่งหลังของไตรมาส 4 แล้ว เหลือเวลาอีกเดือนเศษก็จะสิ้นไตรมาส 4 ของปี 2562 แล้ว แต่รัฐบาลยังไม่ได้เร่งขับเคลื่อนอะไรเลย นอกจาก โครงการชิม ช้อปใช้ เฟส 2-3 ที่ยังหงอยๆ,ผมอยากเรียน นายกฯ ,พล.อ.ประยุทธ์, ไว้ตรงนี้ว่า เศรษฐกิจโลกเวลานี้ อย่าไปฝันหวานว่า ,การส่งออก, จะกลับมาเติบโตอย่างเดิมอีกในปีหน้า การที่ ,สภาพัฒนฯ, ให้โจทย์ที่รู้ว่าทำไม่ได้ การส่งออกปีหน้าต้องเติบโต 3% จากยอดการส่งออกปีนี้ที่ติดลบ 2% จึงจะทำให้เศรษฐกิจปีหน้าเติบโต 2.7-3.7% คือต้องส่งออกเพิ่มขึ้น 5% ซึ่งเป็นไปไม่ได้รัฐบาลนี้ไม่มีศักยภาพพอ และตลาดส่งออกหลัก ,สหรัฐฯ จีน ยุโรป, ล้วนเศรษฐกิจติดลบทั้งนั้น,หนทางเดียวที่รัฐบาลต้องเร่งทำในตอนนี้ก็คือ การทุ่มเงินก้อนมหาศาลเข้าไปอัดฉีดเศรษฐกิจในประเทศ เพื่อฟื้นเศรษฐกิจในประเทศทดแทนการส่งออกที่ลดลง จะเรียกว่า QE ก็ได้ เพราะช่วง 5 ปีที่ผ่านมา รัฐบาล คสช.ทุ่มเงินช่วยพ่อค้ามหาเศรษฐีและนักลงทุนต่างชาติไม่กี่ราย จนร่ำรวยมหาศาลมากเกินพอแล้ว ควรหันมาดูแลประชาชนในประเทศระดับกลางและระดับล่างที่เป็นคนส่วนใหญ่บ้าง,เพื่อให้ ,ธุรกิจเอสเอ็มอีคนไทย, ชนชั้นกลาง ,มนุษย์เงินเดือน, เกษตรกร ชนชั้นรากหญ้า ที่เป็น ,ขุมกำลังสำคัญของประเทศ, ทั้งในด้าน ,แรงงาน กำลังซื้อ, ที่อุ้มชูเศรษฐกิจในประเทศมายาวนาน ได้รับประโยชน์จากเงินของรัฐบาลบ้าง,ตัวอย่างหนึ่งที่ผมคิดว่า พล.อ.ประยุทธ์ ควรนำไปคิดและเอาอย่างก็คือ การลดดอกเบี้ยนโยบายลง 0.25% เหลือ 1.25% ของ กนง. เมื่อสัปดาห์ที่แล้ว แม้จะไม่ช่วยให้เงินบาทอ่อนค่าลง แต่ก็ช่วยลดดอกเบี้ยเงินกู้ให้ผู้กู้รายย่อย 1.8 ล้านคนถึงปีละ 13,000 ล้านบาท ซึ่งช่วยเพิ่มกำลังซื้อในประเทศได้อีกมหาศาล จากการปรับลดดอกเบี้ยเงินกู้ของธนาคารพาณิชย์และธนาคารรัฐแบบยกแผง,คุณธาริฑธิ์ ปั้นเปี่ยมรัษฎ์, ผู้อำนวยการอาวุโส ,แบงก์ชาติ, เปิดเผยว่า ,การปรับลดดอกเบี้ย กนง.สองครั้ง, มีลูกหนี้ธนาคารได้ประโยชน์ 1.8 ล้านราย แบ่งเป็น ,ลูกหนี้ธุรกิจ, 3.8 แสนราย ได้ลดดอกเบี้ยลง 6,180 ล้านบาทต่อปี รายละ 16,000 บาทต่อปี และ ,ช่วยผู้ซื้อบ้านได้ถึง 1.4 ล้านคน, ลดภาระดอกเบี้ย 6,890 ล้านบาทต่อปี รายละ 6,000 บาทต่อปี,ผมคิดว่า ถึงเวลาแล้วที่รัฐบาลต้องทุ่มเงินก้อนโต เพื่ออุ้มชนชั้นกลางและล่างในประเทศ เพื่อฟื้นกำลังซื้อในประเทศ ทำเศรษฐกิจในประเทศให้แข็งแกร่ง คนไทยจะได้มีความสุข แต่ถ้ายังช่วยแต่คนรวย ปีหน้าเศรษฐกิจไทยป่วยหนักแน่นอน.,ลม เปลี่ยนทิศ
การประชุม ครม. วันอังคาร หลังจากที่ สภาพัฒนฯ แถลงตัวเลข เศรษฐกิจไตรมาส 3 ขยายตัวเพียง 2.4% ตํ่าที่สุดในรอบ 5 ปี
สภาพัฒน์,ตัวเลขเศรษฐกิจ,ฟื้นเศรษฐกิจ,QE,เอสเอ็มอี,หมายเหตุประเทศไทย,ลม เปลี่ยนทิศ